Δρόμος 5.000 μέτρων

Ο δρόμος των 5.000 μέτρων είναι αγώνισμα του στίβου που διεξάγεται εντός του σταδίου σε όλες τις μεγάλες διοργανώσεις, όπου αντιστοιχεί σε δωδεκάμιση στροφές για στίβο κανονικών διαστάσεων. Το ίδιο αγώνισμα όταν διεξάγεται σε δημόσια οδό αναφέρεται συχνά διεθνώς ως «δρόμος 5 χιλιομέτρων». Σε αμφότερες τις περιπτώσεις κατατάσσεται στους δρόμους μεγάλων αποστάσεων («δρόμοι αντοχής»). Το αγώνισμα περιλαμβάνεται στο πρόγραμμα των Θερινών Ολυμπιακών Αγώνων της νεότερης εποχής από το 1912 για τους άνδρες και από το 1996 για τις γυναίκες. Επίσης, διεξάγεται στο Παγκόσμιο Πρωτάθλημα Στίβου από την πρώτη τους διοργάνωση για τους άνδρες και από το 1995 για τις γυναίκες. Προηγουμένως όμως υπήρχε για τις γυναίκες στους μεγάλους αγώνες ως αντίστοιχο αγώνισμα ο δρόμος 3.000 μέτρων, που αντικαταστάθηκε από τα 5000 μέτρα. Ο δρόμος των 5.000 μέτρων αντιπροσωπεύει την ίδια περίπου απόσταση με τον δόλιχο, αγώνισμα των Αρχαίων Ολυμπιακών Αγώνων που εισάχθηκε για πρώτη φορά το 720 π.Χ.. Κάποιες φορές ο δρόμος των 5.000 μέτρων γίνεται και σε κλειστό στίβο, με την IAAF να αναγνωρίζει επίσημα ξεχωριστά ρεκόρ για τον ανοικτό και τον κλειστό στίβο στο αγώνισμα.

 Το πρώτο παγκόσμιο ρεκόρ στον δρόμο 5.000 μέτρων ανδρών αναγνωρίσθηκε από την IAAF το 1912, και από τότε έχει καταρριφθεί επισήμως 34 φορές.Το πρώτο παγκόσμιο ρεκόρ στον δρόμο 5.000 μέτρων γυναικών αναγνωρίσθηκε από την IAAF το 1981, και από τότε έχει καταρριφθεί επίσημα 12 φορές. Ωστόσο, κάποιες φορές οι γυναίκες έτρεχαν και στα 5.000 μέτρα πριν την προσθήκη του δρόμου αυτού στα ολυμπιακά αγωνίσματα. Άνδρες Η εξέλιξη του επίσημου παγκόσμιου ρεκόρ στο αγώνισμα των ανδρών φαίνεται στον ακόλουθο πίνακα. Πριν από αυτό, ως καλύτερη επίδοση αναφέρεται εκείνη του Άγγλου δρομέα Άλφρεντ Σραμπ (A. Shrubb) με 14 λεπτά και 59 δευτερόλεπτα από το 1904. Στον κλειστό στίβο, η παγκόσμια επίδοση είναι 12.49,60 από τις 20 Φεβρουαρίου 2004 και ανήκει επίσης στον Κενενίσα Μπεκέλε. Σημειώθηκε στο Μπέρμιγχαμ. Γυναίκες Η εξέλιξη του παγκόσμιου ρεκόρ στα 5.000 μέτρα γυναικών φαίνεται στον ακόλουθο πίνακα. Περιλαμβάνονται και οι βεβαιωμένες επιδόσεις πριν το 1981. Η Ζόλα Μπαντ, έχοντας ακόμα τη νοτιοαφρικανική υπηκοότητα, έτρεξε τη διαδρομή σε 15.01,83 το 1984, λίγο πριν το ρεκόρ της Κρίστιανσεν, αλλά η επίδοσή της δεν αναγνωρίσθηκε.Στον κλειστό στίβο, η παγκόσμια επίδοση είναι 14.18,86 από τις 19 Φεβρουαρίου 2015 και ανήκει στην Γκενζεμπέ Ντιμπάμπα (Αιθιοπία). Σημειώθηκε στη Στοκχόλμη. Ανδρών Πανευρωπαϊκό ρεκόρ: 12.49,71 Μοχάμεντ Μουρχίτ (Βέλγιο), 25 Αυγ. 2000 στις Βρυξέλλες Παναμερικανικό ρεκόρ: 12.53,60 Μπέρναρντ Λάγκατ (ΗΠΑ), 22 Ιουλ. 2011 στο Μονακό Πανασιατικό ρεκόρ: 12.51,96 Άλμπερτ Κιμπίτσι Ροπ (Μπρουνέι), 19 Ιουλ. 2013 στο Μονακό Το παναφρικανικό ταυτίζεται σήμερα με το παγκόσμιο ρεκόρ.Πανελλήνιο ρεκόρ: 13.28,59 Παναγιώτης Παπούλιας, 11 Ιουνίου 1995 στο Τούρκου Γυναικών Πανευρωπαϊκό ρεκόρ: 14.23,75 Λίλια Σόμπουχοβα (Ρωσία), 19 Ιουλ. 2008 στο Καζάν Παναμερικανικό ρεκόρ: 14.38,92 Σάνον Ρόουμπεριμι (ΗΠΑ), 9 Σεπτ. 2016 στις Βρυξέλλες Πανασιατικό ρεκόρ: 14.28,09 Τζιάνγκ Μπο (Μπρουνέι), 23 Οκτ. 1997 στη Σαγκάη Το παναφρικανικό ταυτίζεται σήμερα με το παγκόσμιο ρεκόρ.Πανελλήνιο ρεκόρ: 15.04,03 Μαρία Πρωτόπαπα, 25 Αυγούστου 2006 στις Βρυξέλλες 5.000 μέτρα στους Ολυμπιακούς Αγώνες Κατάλογος ρεκόρ των 5000 m σε XML από την IAAF Καλύτεροι χρόνοι όλων των εποχών από βετεράνους αθλητές Αρχειοθετήθηκε 2017-06-21 στο Wayback Machine. Καλύτεροι χρόνοι όλων των εποχών από βετεράνες αθλήτριες Αρχειοθετήθηκε 2017-02-11 στο Wayback Machine.